
‘‘చిన్నా, పెద్దా తేడా లేకుండా మంచి చిత్రాలను ఇక్కడివారు ఆదరిస్తుంటారు. నా దృష్టిలో గొప్ప అభిమానులు  తెలుగువారు. ఇన్నాళ్లుగా నన్ను ఆదరిస్తున్నందుకు నేను వారికి రుణపడి  ఉంటాను. ‘ఇంద్రసేన’ టైటిల్ గురించి చెప్పగానే చిరంజీవిగారు అంగీకరించి, ఫస్ట్లుక్ కూడా విడుదల చేశారు’’ అని నటి రాధిక అన్నారు. గురువారం రాత్రి హైదరాబాద్లో జరిగిన ‘ఇంద్రసేన’ ఆడియో వేడుకకు ఆమె హాజరయ్యారు. విజయ్ ఆంటోని, డయానా చంపిక, మహిమ, జ్యువెల్ మేరీ కీలక పాత్రల్లో నటించిన సినిమా ‘ఇంద్రసేన’. జి.శ్రీనివాసన్ దర్శకుడు. ఎన్.కె.ఆర్.ఫిలిమ్స్ పతాకంపై నీలం కృష్ణారెడ్డి విడుదల చేస్తున్నారు. విజయ్ ఆంటోని స్వరాలు సమకూర్చిన ఈ సినిమా పాటల్ని గురువారం విడుదల చేశారు. జీవిత, రాజశేఖర్ బిగ్ సీడీని, ఆడియో సీడీలను విడుదల చేసి సినిమా హిట్ కావాలని ఆకాంక్షించారు. నీలం కృష్ణారెడ్డి మాట్లాడుతూ ‘‘విజయ్ ఆంటోనికి ఇది వరకే తెలుగులో రెండు పెద్ద హిట్ చిత్రాలున్నాయి. దీంతో మూడో హిట్ వస్తుందనే నమ్మకం ఉంది’’ అని తెలిపారు. విజయ్ ఆంటోని మాట్లాడుతూ  ‘‘15 ఏళ్ల క్రితం రాధికగారు నన్ను సంగీత దర్శకుడిగా పరిచయం చేశారు. ఇప్పుడు వాళ్ల బ్యానర్లో నటించే అవకాశం వచ్చినందుకు ఆనందంగా ఉంది’’ అని చెప్పారు. ఇందులో హీరో అన్నదమ్ములుగా ద్విపాత్రాభినయం చేశారని శరత్కుమార్ చెప్పారు. ఇది తనకు తొలి చిత్రమని, విజయ్ ఆంటోని సంగీతం మెప్పిస్తుందని దర్శకుడు అన్నారు.  విజయ్ఆంటోని తనకు బిడ్డలాంటివాడని చదలవాడ శ్రీనివాసరావు చెప్పారు. ఈ కార్యక్రమంలో చిత్ర యూనిట్తో పాటు ప్రముఖులు పలువురు హాజరయ్యారు.

‘‘chinna, pedda teda lekunda manchi chitraalanu ikkadivaaru aadaristuntaaru. naa drushtilo goppa abhimaanulu  teluguvaaru. innaallugaa nannu aadaristunnanduku nenu vaariki runapadi  untaanu. ‘indrasena’ titil gurinchi cheppagaane chiranjeevigaaru angeekarinchi, fustluck kuudaa vidudala chesaru’’ ani nati raadhika annaru. guruvaram raatri hyderabadlo jarigina ‘indrasena’ audio vedukaku aame haajarayyaaru. vijay antoni, diana champika, mahima, jyuvel mary keelaka paatrallo natinchina sinima ‘indrasena’. ji.srinivasan darsakudu. en.ke.ar.fillims pataakampai neelam krishnareddy vidudala chestunnaru. vijay antoni swaraalu samakuurchina ee sinima paatalni guruvaram vidudala chesaru. jeevita, rajasekhar big cdni, audio seedeelanu vidudala chesi sinima hit kaavaalani aakaankshinchaaru. neelam krishnareddy maatlaadutuu ‘‘vijay antoniki idhi varake telugulo rendu pedda hit chitraalunnaayi. deentho moodo hit vastundane nammakam undi’’ ani telipaaru. vijay antoni maatlaadutuu  ‘‘15 ella kritam raadhikagaaru nannu sangeeta darsakudigaa parichayam chesaru. ippudu vaalla byaanarlo natinche avakaasam vachinanduku aanandamgaa undi’’ ani cheppaaru. indulo heero annadammulugaa dwipaatraabhinayam chesarani saratkumar cheppaaru. idhi tanaku toli chitramani, vijay antoni sangeetam meppistundani darsakudu annaru.  vijayntoni tanaku biddalantivadani chadalavada srinivasarao cheppaaru. ee kaaryakramamlo chitra unitto paatu pramukhulu paluvuru haajarayyaaru.